ବ୘ଜ୍ଞାନିକଙ୍କ ଚାଞ୍ଚଲ୍ୟ କର ବୟାନ : ବ୍ରିଟେନର କରୋନା ଷ୍ଟ୍ରେନ୍ ଠାରୁ ମଧ୍ୟ ଭୟଙ୍କର ଦକ୍ଷିଣ ଆଫ୍ରିକା ଭାଇରସ୍, କାମ କରିବ ତ ଭ୍ୟାକସିନ୍ ? - Prameya News7\nବ୘ଜ୍ଞାନିକଙ୍କ ଚାଞ୍ଚଲ୍ୟ କର ବୟାନ : ବ୍ରିଟେନର କରୋନା ଷ୍ଟ୍ରେନ୍ ଠାରୁ ମଧ୍ୟ ଭୟଙ୍କର ଦକ୍ଷିଣ ଆଫ୍ରିକା ଭାଇରସ୍, କାମ କରିବ ତ ଭ୍ୟାକସିନ୍ ?\n5/01/2021 at 5:26 PM\nନୂଆଦିଲ୍ଲୀ ୦୫/୦୧ : ବ୍ରିଟେନରେ କରୋନା ଭାଇରସର ନୂଆ ଷ୍ଟ୍ରେନ୍ ଏବେ ବୈଜ୍ଞାନିକଙ୍କ ସମେତ ବିଶ୍ବବାସୀଙ୍କ ମୁଣ୍ଡ ବିନ୍ଧାର କାରଣ ପାଲଟିଛି । ତେବେ ଏହାରି ମଧ୍ୟରେ ଆଉ ଏକ ବଡ ଖବର ଆସି ପହଞ୍ଚିଛି । ବ୍ରିଟେନ୍ ସ୍ବାସ୍ଥ୍ୟ ସଚିବ ମ୍ୟାଟ୍ ହାନକକ୍ ସୋମବାର କହିଛନ୍ତି ଯେ, ଦକ୍ଷିଣ ଆଫ୍ରିକାରେ ଦେଖାଯାଇଥିବା କରୋନାର ନୂଆ ମ୍ୟୁଟେସନ୍ ବ୍ରିଟେନ୍ର ନୂଆ ମ୍ୟୁଟେସନ୍ ଠାରୁ ମଧ୍ୟ ବେଶୀ ପ୍ରଭାବଶାଳୀ ।\nବ୍ରିଟେନ୍ ଏବଂ ଦକ୍ଷିଣ ଆଫ୍ରିକା  ଉଭୟ ଦେଶରେ କରୋନା ଭାଇରସର ନୂଆ ଷ୍ଟ୍ରେନ୍ ଦେଖିବାକୁ ମିଳିଛି । ବିଶେଷକରି ବ୍ରିଟେନ୍ରେ କରୋନା ସଂକ୍ରମଣ ଦିନକୁ ଦିନ ବୃଦ୍ଧି ପାଇବାରେ ଲାଗିଛି । ତେବେ ଦକ୍ଷିଣ ଆଫ୍ରିକାରେ ଦେଖା ଦେଇଥିବା ନୂଆ ଷ୍ଟ୍ରେନ୍କୁ ଆଖିଆଗରେ ରଖି ବ୍ରିଟେନ୍ ଏବଂ ଦକ୍ଷିଣ ଆଫ୍ରିକାକୁ ସମସ୍ତ ବିମାନ ସେବା ବାତିଲ କରାଯାଇଛି ।\nକରୋନା ଭାଇରସର ନୂଆ ଷ୍ଟ୍ରେନ୍ ପ୍ରଥମେ ଦକ୍ଷିଣ ଆଫ୍ରିକାର କ୍ବାଜୁଲୁ-ନାଟାଲ ଏବଂ ଓ୍ବେଷ୍ଟର୍ଣ୍ଣ କେପ୍ରେ ଦେଖାଯାଇଥିଲା । ଏହି ନୂଆ କରୋନା ଷ୍ଟ୍ରେନ୍ 501.V2 ଏବେ ସାରା ବିଶ୍ବରେ ଆତଙ୍କ ଖେଳାଇଛି । ତେବେ ଦକ୍ଷିଣ ଆଫ୍ରିକାରେ ଦେଖା ଦେଇଥିବା ନୂଆ ଷ୍ଟ୍ରେନ୍ର ଭାଇରସକୁ ପ୍ରତିହତ କରିବା ପାଇଁ ବୈଜ୍ଞାନିକ ମାନେ ବିକଶିତ ହୋଇଥିବା ଭ୍ୟାକସିନକୁ ନେଇ ସମ୍ପୂର୍ଣ୍ଣ ଭାବେ ଦୃଢୋକ୍ତି ପ୍ରକାଶ କରିନାହାନ୍ତି । ସେମାନେ କହିଛନ୍ତି କରୋନାର ନୂଆ ଷ୍ଟ୍ରେନ୍ ଅଧିକ ଭୟଙ୍କର ।\nଅନ୍ୟ ପଟେ ଫାର୍ମା କମ୍ପାନୀ ବାୟୋଟେକ୍ର ସିଇଓ ଉଗୁର ସାହୀନ୍ ଏବଂ ଜନ୍ ବେଲ କହିଛନ୍ତି, କରୋନା ଭାଇରସର ନୂଆ ଷ୍ଟ୍ରେନ୍କୁ ପ୍ରତିହତ କରିବା ପାଇଁ ମାତ୍ର ୬ ସପ୍ତାହ ମଧ୍ୟରେ ଭ୍ୟାକସିନ୍ ପ୍ରସ୍ତୁତ ହେବ । ତେବେ ବର୍ତ୍ତମାନ ଯାଏଁ ବିକଶିତ ହୋଇଥିବା ଭ୍ୟାକସିନ୍ କରୋନାର ନୂଆ ଷ୍ଟ୍ରେନ୍କୁ ପ୍ରତିହତ କରିବ କି ନାହିଁ ତାହା ମଧ୍ୟ ପରୀକ୍ଷା ହୋଇନାହିଁ ।\nଜନ୍ ବେଲ ଗତ ରବିବାର କହିଛନ୍ତି ଯେ, ବ୍ରିଟେନ୍ରେ ଦେଖାଯାଇଥିବା ନୂଆ ଭାଇରସ ବିରୁଦ୍ଧରେ ଭ୍ୟାକସିନ୍ କାର୍ଯ୍ୟ କରିପାରେ କିନ୍ତୁ ଏହା ଦକ୍ଷିଣ ଆଫ୍ରିକା ଷ୍ଟ୍ରେନ୍ ବିରୁଦ୍ଧରେ ସଫଳ ହୋଇପାରିବ କି ନାହିଁ ତାହା ଏକ ବିରାଟ ପ୍ରଶ୍ନବାଚୀ ।
